ปกติหนูเป็นประจำเดือน 4-8 เดือน มาครั้งนึง แล้วหนูมีอะไรกับแฟน2วันติดแล้วค่ะ เค้าบอกว่ามีปล่อยในบ้างนิดหน่อย แล้วก็มาเสร็จข้างนอก ไม่ได้ใส่ถุงยางค่ะ หนูมีโอกาสท้องง่ายมั้ยค่ะหรือว่าท้องยากค่ะ หนูกังวลนิดหน่อย กลัวท้องค่ะ แล้วตอนนี้หนูกำลังกินยาปรับฮอร์โมนอยู่ด้วย กินได้ 2 วันแล้วค่ะ ขอรบกวนคุณช่วยบอกแนะนำหน่อยนะคะ ว่าหนูมีโอกาสท้องง่ายหรือยากค่ะ
สวัสดีค่ะ การมีประจำเดือนที่มาไม่สม่ำเสมออาจมีสาเหตุมาจาก การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ซึ่งยังมีโอกาสตั้งครรภ์ได้ แม้จะน้อยกว่าหญิงปกติก็ตามดังนั้นการมีเพศสัมพันธ์ที่ไม่ได้ป้องกันด้วยถุงยางอนามัย มีหลั่งในด้วยนั้น มีโอกาสตั้งครรภ์ได้ ยาปรับฮอร์โมนถ้าเพิ่งใช้มา 2 วัน ไม่ได้ใช้ในลักษณะการคุมกำเนิดไม่น่าช่วยลดโอกาสตั้งครรภ์ถ้าเป็นเพศสัมพันธ์มาภายใน 72 ชั่วโมง อาจมีข้อบ่งชี้การใช้ยาคุมฉุกเฉิน และหลังจากนี้ควรสังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปก็ยังไม่มา ควรไปยืนยันผลที่รพ.และหาสาเหตุต่อไป